Το σπίτι της Βούλας και του Νίκου είναι σε μια υπέροχη τοποθεσία με εξαιρετική θέα και έχει όλα όσα χρειάζεται για να νιώσει ευχάριστα ο κάθε επισκέπτης.
Είναι όμορφο, περιποιημένο, καθαρό, με άνετους χώρους, εξοπλισμένο με ότι χρειαστεί για μια ξεκούραστη διαμονή.
Οι οικοδεσπότες φροντίζουν να είναι τα πάντα όπως πρέπει και η επικοινωνία μαζί τους είναι εξαιρετική, γιατί νοιάζονται πραγματικά για τους φιλοξενούμενους τους.
Μας υποδέχτηκαν οι γονείς της Βούλας, υπέροχοι άνθρωποι και εξαιρετικοί οικοδεσπότες, φιλόξενοι, διακριτικοί και πολύ καλοί μάγειρες, μια και την πρώτη μέρα μας περίμενε πεντανόστιμο σπιτικό φαγητό.
Το σπίτι το αισθανθήκαμε σαν σπίτι μας, έχει πολύ καλή αύρα και αυτό οφείλεται όχι μόνο στο εξαιρετικό σημείο και στην ευχάριστη αισθητική του, αλλά και στους ανθρώπους του, που προσέχουν όχι μόνο οι επισκέπτες να βρουν τον χώρο όπως πρέπει, αλλά να έχουν μια ολοκληρωμένη εμπειρία διαμονής.